钦定古今图书集成/历象汇编/庶征典/第094卷 > 《贺祈雨有应状》张九龄
## 钦定古今图书集成/历象汇编/庶征典/第094卷 > 《贺祈雨有应状》张九龄

右。“臣等昨面奉恩旨，缘秋稼有望，时雨暂𠍴，念及黎
元，见于颜色。方躬自祈请，诚勤夙夜，上灵昭鉴，嘉瑞
必臻。昨日申酉之间，云物果应。初含五色，正覆于坛
场；未及终宵，更洒于城阙。遂使炎埃宿润，虐暑暂清，
实冀膺寸之资，必致普天之泽。臣等多昧，徒仰于成
造；苍生何幸，每及于圣私。无任欣庆抃跃之至，谨奉”
状陈贺以闻。既有殊应，仍望宣示史馆。